زەکیە ئالکان

زەکیە ئالکان (١٩٧٠ لە دێرسم - ٢١ی ئازاری ١٩٩٠ لە ئامەد) ژنێکی کوردی خەڵکی باکووری کوردستان و خوێندکاری پزیشکی لە زانکۆی دیجلە بوو لە ئامەد کە بۆ دەربڕینی ناڕەزایەتی سەبارەت بە قێخەکردنی ڕێوڕەسمی نەورۆز لەلایەن حکوومەتی تورکیا، لەسەر شوورا مێژوویییەکەی شاری ئامەد ئاگر بە جەستەی خۆی دا و گیانی خۆی بەخت کرد. لە زەکیە ئالکان وەکوو یەکێک لە ھێما ئێعترازییەکان لە چاندی کوردی و یەکێک لە ھێما سیاسییەکانی نەورۆز لەنێو کوردەکان یاد دەکرێت.ئاژانسی ھەواڵی ژنان: ئەو ژنانەی بە ئاگری بەرخۆدانی نەورۆز بەیەکگەیشتن (بە سۆرانی)، نووسراو لە ١٦ی ئازاری ٢٠١٦؛ سەردان لە ١٧ی تشرینی یەکەمی ٢٠٢٣.ڕۆژنیوز: ژنان و گەنجان یادی شەھید زەکیە ئالکانیان بەرز ڕاگرت (بە سۆرانی)، نووسراو لە ١٨ی ئازاری ٢٠٢٢؛ سەردان لە ١٧ی تشرینی یەکەمی ٢٠٢٣.

عیسمەت ئالکان دایکی زەکیە ئالکان لە ١٥ی تشرینی یەکەمی ٢٠٢٣ بەھۆی جەڵدەی دڵ لە نەخۆشخانەیەک لە ئیزمیر کۆچی دوایی کردی و پرسەکەی لە جەمخانەی نارلیدەرە بەڕێوەچوو و لە گۆڕستانی نارلیدەرەیش بە خاک سپێردرا.ڕۆژنیوز: دایکی شەھیدی نەورۆز زەکیە ئالکان کۆچی دوایی کرد (بە زازاکی)، نووسراو لە ١٧ی تشرینی یەکەمی ٢٠٢٣؛ سەردان لە ١٧ی تشرینی یەکەمی ٢٠٢٣.

 وتارە پەیوەندیدارەکان 
 مەزڵووم دۆغان
 نەورۆزی کوردەواری

 سەرچاوەکان 

پۆل:خەڵکی دێرسم
پۆل:خوێندکارانی کورد
پۆل:خۆکوشتنەکان لە ١٩٩٠ەکان
پۆل:خۆکوشتنی ژنان
پۆل:ژنانی سیاسیی کورد
پۆل:عەلەوییەکان
پۆل:کوردەکانی باکووری کوردستان
پۆل:نەورۆز